જોકે પાણીની તકલીફ હોવાથી તેઓ ટેરેસ પર પાણીની પોઝિશન જોવા ગયાં હતાં અને અકસ્માતે નીચે પટકાઈ પડ્યાં હોવાની શંકા છે. તેમને કોઈએ પડતાં જોયાં નથી. તેમને હાઇપરટેન્શન અને હાઈ બ્લડપ્રેશરની બીમારી હતી એથી ચક્કર આવતાં તેઓ ફસડાઈ પડ્યાં હોવાની શંકા છે. બીજું, તેમને ડિપ્રેશન હતું અને એની દવા પણ ચાલુ હતી એટલે તેમણે ઉપરથી ઝંપલાવીને જીવન ટૂંકાવ્યું હોવાની પણ શક્યતા નકારી શકાતી નથી. એ મુજબની નોટ પણ તેમણે ત્રણ મહિના પહેલાંથી લખેલી પોલીસને મળી આવી છે. અત્યારે અંબોલી પોલીસે ઍક્સિડેન્ટલ ડેથનો કેસ નોંધ્યો છે.